techiaith/cofnodycynulliad_en-cy huggingface dataset:
English: I think we would say that those areas are important as well, and that the rights that have been established through the standards, no matter how many people take advantage of them, are important - because they are rights, they are human rights, and we do have rights as Welsh speakers and the people of Wales to have those rights and to exercise them. I would agree with the comments that have been made with regard to the ability to strengthen the standards in terms of the workplace to make Welsh compulsory and so on. The blessing of the Measure and the standards as they are at the moment is that there is a great deal of flexibility. Standards are put together through subordinate legislation, so the Minister and the Government could decide at any time to introduce more standards, to adapt the standards, to replace the current standards with new standards. Legislation isn't required to do that it is a matter for the Minister and for the civil servants to decide on them. So, we would like to see some areas being strengthened in order to ensure a greater difference, but that could be done through subordinate legislation.
Welsh: Rydw i'n meddwl y byddem ni'n dweud bod y meysydd yna'n bwysig hefyd, a bod yr hawliau sydd wedi cael eu sefydlu drwy'r safonau, faint bynnag o bobl sy'n manteisio arnyn nhw ar hyn o bryd, yn bwysig - achos maen nhw'n hawliau, maen nhw'n hawliau dynol, ac mae gennym ni hawl fel siaradwyr Cymraeg ac fel pobl Cymru i gael yr hawliau yna. Rydw i'n meddwl y byddwn i'n cytuno â'r sylwadau sydd wedi cael eu gwneud ynghylch y gallu i gryfhau'r safonau yng nghyd-destun y gweithle i sicrhau bod y Gymraeg yn hanfodol ac ati. Gogoniant y Mesur a'r safonau fel y maen nhw yw bod yna lawer iawn o hyblygrwydd. Mae'r safonau'n cael eu llunio drwy is-ddeddfwriaeth, felly fe all y Gweinidog a'r Llywodraeth benderfynu ar unrhyw adeg i ddod â mwy o safonau, i addasu'r safonau, i ddisodli'r safonau presennol gyda rhai eraill. Mewn ffordd, nid oes angen deddfu o fath yn y byd i wneud hynny; mae hynny jest yn fater i'r Gweinidog ac i'w gweision sifil i benderfynu arnyn nhw. Felly, byddwn i'n sicr yn hoffi gweld cryfhau mewn rhai meysydd er mwyn sicrhau mwy o wahaniaeth, ond mae modd gwneud hynny drwy is-ddeddfwriaeth.
English: If I could just add, not so much as regards the number of standards but the impact of the standards. We would all wish to see Welsh organisations, and I know from the experience of councils like Carmarthenshire, Ceredigion and Gwynedd too that we should almost be aiming at something beyond the standards there. But in other areas we have seen great leaps forward. As Osian mentioned, it is possible to introduce more standards, and that would mean that councils would aim for greater progress. I know that Carmarthenshire County Council have taken it on themselves to say that they will make Welsh the main language of the county in ensuing years. We would hope that one of the things that the county council did themselves was to change their internal language of administration. That isn't happening at the moment. But councils such as Carmarthenshire and Ceredigion should easily be able to achieve the standards. So, while we see steps forward, we also see the weakness - a council such as Ceredigion says, 'We do absolutely everything we have to do under the standards. We're doing great. These are all the things we do - ', but they're elementary things. So, yes, there is still a way to go.
Welsh: Os caf i jest ychwanegu, ddim cymaint o ran nifer y safonau ond effaith y safonau. Fe fyddem ni i gyd yn dymuno gweld sefydliadau Cymraeg, ac rwy'n gwybod o brofiad cynghorau sir Gâr, Ceredigion a Gwynedd hefyd y dylem ni bron fod yn anelu at rywbeth y tu hwnt i'r safonau. Ond mewn ardaloedd eraill rŷm ni wedi gweld camu ymlaen. Fel roedd Osian yn sôn, mae yna fodd cyflwyno mwy o safonau, a byddai hynny yn golygu bod cynghorau yn anelu at gynnydd. Rwy'n gwybod bod Cyngor Sir Gâr wedi cymryd arnyn nhw eu hunain i ddweud eu bod nhw am wneud y Gymraeg yn brif iaith y sir dros y blynyddoedd i ddod. Rŷm ni'n gobeithio wedyn mai un o'r pethau fydd y cyngor sir ei hunan yn ei wneud yw newid yr iaith fewnol. Nid yw hynny'n digwydd ar hyn o bryd. Ond fe ddylai cynghorau fel sir Gâr a Cheredigion yn rhwydd gyrraedd at y safonau. Felly, rŷm ni'n gweld cam ymlaen ond rŷm ni hefyd yn gweld y gwendid o ran - mae cyngor fel Ceredigion nawr yn dweud, 'Ni'n gwneud popeth rŷm ni'n gorfod ei wneud o ran y safonau. Rŷm ni'n gwneud yn grêt. Dyma'r holl bethau rŷm ni wedi gwneud - ', pan maen nhw'n bethau hollol elfennol. Felly, oes, mae bach o ffordd i fynd.
English: Can I come back for a moment to ensure that we answer your question about the complexity of the standards? I think what's important to consider is the experience for the user. So, if work needs to be done within the institutions to ensure that services are offered proactively, then I think what's important is that there is simplicity for the citizen. And so, there is a great deal of work to do in terms of making our institutions more Welsh in terms of their ethos, and to ensure that that is happening, and that is the purpose of the standards. But if you compare the language schemes with the standards, the reality is that the standards are far simpler. There are many of them, perhaps, but they are entirely clear in terms of what the requirements are. In past times, you would have a lengthy language scheme and you would have to spend half a day looking through it to see what your rights were. Now it's entirely clear, and I don't think that the number of standards is of concern to us, particularly.
Welsh: A allaf i ddod nôl am eiliad er mwyn sicrhau ein bod ni'n ateb eich cwestiwn chi ynghylch cymhlethdod y safonau? Rydw i'n meddwl beth sy'n bwysig i'w ystyried yw'r profiad i'r defnyddiwr. Felly, os oes yna ychydig o waith sydd angen ei wneud yn y sefydliadau er mwyn sicrhau bod gwasanaethau yn cael eu cynnig yn rhagweithiol, rydw i'n meddwl beth sy'n bwysig yw bod yna symlrwydd i'r dinesydd. Ac felly, mae yna waith i'w wneud o ran Cymreigio ein sefydliadau ni, ac er mwyn sicrhau fod hynny'n digwydd, a dyna ddiben y safonau. Ond rydw i'n meddwl hefyd, os byddech chi'n cymharu'r cynlluniau iaith â'r safonau, y gwir yw bod y safonau'n llawer symlach. Mae yna lawer ohonyn nhw, efallai, ond maen nhw'n hollol glir ynghylch beth yw'r gofyniad. Yn yr hen amser, fe allech chi gael trwch o gynllun iaith ac fe fyddech chi'n gorfod treulio hanner diwrnod yn edrych drwyddo fe i weld beth oedd eich hawliau chi. Mae'n hollol eglur nawr, ac nid ydw i'n meddwl bod nifer y safonau yn rhywbeth sy'n ein pryderu ni yn arbennig, a dweud y gwir.
English: I would agree in terms of the fact that institutions have a role to lead the way. If you create an environment in the workplace where Welsh is spoken, then that is important. And in terms education, by increasing Welsh-medium education, it becomes a medium that people do then use. But then, to take it further than that, it is possible that we need greater regulation, because if the world around you, everything that you see on a daily basis - . If you look at the television, even if you look at Welsh-medium television, you're bound to see English-language advertisements, and if you read newspapers - the world happens through the medium of English, almost. So, there is a role for regulation in that regard, I would argue. But, of course that's not the only thing. I wouldn't want to state that it's all about regulation. You referred there to encouraging transfer and transmission. There was Twf, a scheme that did excellent work in terms of that promotional work. That has been cut. It's possible that - referring back - if there were a separate body that does that promotional work, perhaps there would be a cut to that service, but one would hope that if there was a promotional body, there would be less likelihood that services like that would be cut.
Welsh: Byddwn i'n cytuno o ran bod lle i sefydliadau arwain y ffordd. Os ŷch chi'n creu awyrgylch gwaith Cymraeg, mae hynny yn bwysig - ac, wrth gwrs, addysg. Wrth gynyddu addysg Gymraeg, mae'n dod yn gyfrwng y mae pobl yn ei ddefnyddio. Ond er mwyn mynd y tu hwnt i hynny, mae'n bosib bod angen mwy o reoleiddio, achos os yw'r byd o'ch cwmpas chi, popeth rŷch chi'n ei weld o ddydd i ddydd - . Os ŷch chi jest yn edrych ar y teledu, hyd yn oed os ŷch chi'n edrych ar deledu Cymraeg, rŷch chi'n bownd o weld hysbysebion Saesneg, ac os ŷch chi'n darllen papurau newydd - mae jest y byd yn digwydd yn Saesneg, bron. Felly, mae lle i reoleiddio, byddwn i'n dadlau, o ran hynny. Ond, wrth gwrs, nid dyna'r unig beth. Byddwn ni ddim eisiau gweld mai dim ond rheoleiddio sy'n digwydd. Roeddech chi'n cyfeirio yn fanna at annog trosglwyddiad. Mi oedd yna, wrth gwrs, Twf, a oedd yn gwneud gwaith da iawn ar y gwaith hybu yna. Mae hynny wedi cael ei dorri. Mae'n bosib, petai yna - i gyfeirio nôl - gorff ar wahân sy'n gwneud y gwaith hybu, efallai y byddai toriad i'r gwasanaeth yna, ond byddai rhywun yn gobeithio, os oes yna gorff hybu, byddai yna lai o debygrwydd bod gwasanaethau fel yna yn cael eu torri.
English: Yes, most definitely, we would agree that pursuing a new Act at present would be futile, particularly when you look at the proposals in the Welsh language Bill. There are a number of weaknesses. In fact, we can't see any justification for what is contained within the Bill, because there are so many weaknesses.
Welsh: Ie, byddem ni, yn bendant, yn cytuno bod mynd ar ôl Deddf newydd ar hyn o bryd yn sgwarnog, yn enwedig o ystyried y cynigion sydd ym Mil y Gymraeg. Mae nifer fawr o wendidau. Mewn gwirionedd, allwn ni ddim gweld cyfiawnhad dros yr hyn sydd yn y Bil, gan fod cymaint o wendidau.
English: Sorry, please don't go into that at the moment, because we'd like to ask questions about the new Bill. Just if you've got any further comments, perhaps, on what the Minister said about not imposing more standards on the sectors that you've already alluded to. And then we will talk about the new Bill, if that's okay.
Welsh: Sori, peidiwch â mynd i mewn i hynny ar hyn o bryd - mae yna gwestiynau ar y Bil newydd. Jest os oes yna sylw, efallai, yn fwy ynglŷn â beth oedd y Gweinidog wedi'i ddweud ynglŷn â pheidio â rhoi mwy o safonau ar y sectorau rydych chi wedi sôn amdanynt yn barod. Ac wedyn mi wnawn ni fynd at y Bil newydd, os yw hynny'n iawn.
English: Okay, fine. We have alluded to the standards. The Government has powers to impose standards on more organisations. We referred to the housing associations, the utilities and transport organisations. We would also wish to see banks and telecommunication companies also being subject to the standards. It's possible to do that without legislation. So, yes, I would agree.
Welsh: Ocê, iawn. Rydym ni wedi cyfeirio at y safonau. Mae grym gyda'r Llywodraeth i roi safonau ar fwy o gyrff. Fe wnes i gyfeirio at y cymdeithasau tai, y cyfleustodau a thrafnidiaeth. Byddem ni eisiau hefyd gweld bod banciau a chwmnïau telegyfathrebu yn dod o dan y safonau. Mae'n bosibl gwneud hynny heb ddeddfu. Felly, ie, byddwn i'n cytuno.
English: I think that the Minister would speak about using more of a carrot rather than a stick. But the truth is, the standards that have been imposed on the bodies hitherto have led to major change with very little work done by the commissioner and the Government. That is, it's a very easy way of creating change within the organisations. And in this time where there isn't a great deal of money available, we think that it would be silly for the Minister to stop that process that has been running well hitherto, accepting, of course, that there are weaknesses in the system. You can't compare the Welsh service that you receive from county councils today to what you received five years ago - it's been completely transformed. And to exclude people from that improvement, I think, in the bodies that are waiting to have standards imposed on them - I can't see that there's an excuse for doing that, quite frankly.
Welsh: Rydw i'n meddwl y byddai'r Gweinidog yn siarad am ddefnyddio mwy o'r foronen a llai o'r ffon ac ati. Y gwir yw, mae'r safonau sydd wedi cael eu gosod ar y cyrff hyd yma wedi cael newid syfrdanol gydag ychydig iawn o waith gan y Llywodraeth a gan y comisiynydd. Hynny yw, mae'n ffordd rad iawn o greu newid yn y sefydliadau. Yn y cyfnod yma, lle nad oes yna lawer o arian, rydym ni'n meddwl ei fod e'n hurtrwydd llwyr fod y Gweinidog yn stopio'r broses yna sydd wedi bod yn mynd yn dda iawn hyd yma, gan dderbyn, wrth gwrs, fod yna wendidau yn y system. Allwch chi ddim cymharu'r gwasanaeth Cymraeg a gewch chi gan gynghorau sir heddiw â beth oeddech chi'n ei gael bum mlynedd yn ôl - mae e wedi newid yn llwyr. I amddifadu pobl Cymru o'r gwelliant yna, rydw i'n meddwl, yn y cyrff sydd yn aros i gael y safonau - nid wyf yn gweld bod yna esgus am y peth, a dweud y gwir.
English: What do you think is the main reason? Do you believe that some of these organisations are complaining because they're placed under too great an onus to change? This must have come from somewhere - that's what I'm trying to understand - and I don't hear clearly enough from the Government what the main feeling behind this is. It might be overly bureaucratic, but then every piece of legislation is going to be bureaucratic for some organisation or other. So, why is it a problem that it's bureaucratic in this field? That what I find difficult to understand.
Welsh: Beth ydych chi'n feddwl yw'r prif reswm? A ydych chi'n credu bod rhai o'r mudiadau yma neu'r cyrff yma yn cwyno am eu bod nhw yn rhoi gormod o onus arnyn nhw i newid? Mae'n rhaid bod hyn wedi dod o rywle yw beth rydw i'n trio ei ddeall ac nid wyf yn clywed yn ddigon clir gan y Llywodraeth beth yw'r prif deimlad y tu ôl i - . Efallai ei fod e'n fiwrocrataidd, ond wedyn mae pob Deddf, mewn ffordd, yn mynd i fod yn fiwrocrataidd ar ryw gorff neu'i gilydd. Felly, pam yn y maes yma mae e'n broblem eu bod nhw'n fiwrocrataidd? Dyna beth rydw i'n ei ffeindio'n anodd ei ddeall.
English: The 2011 Measure does gives greater powers. It does favour the user more than the companies, so it's very easy to see why companies wouldn't want any change or more standards to be imposed, certainly.
Welsh: Mae Mesur 2011 yn rhoi mwy o rym. Mae e'n ffafrio'r defnyddiwr yn fwy na chwmnïau, felly mae'n hawdd iawn gweld pam na fyddai cwmnïau eisiau unrhyw newid neu fwy o safonau, yn bendant.
English: I believe, to be fair to the Minister, that she's said that the standards will remain. The matter under the new Bill would be where the regulator would be located. And also, I believe the Minister said that the matter of drafting further standards for the private sector would happen in due course, and that then could be a very significant task for an arm's-length body to actually do that for the private sector. So, I don't see that there's any great difficulty.
Welsh: Rydw i'n credu, i fod yn deg â'r Gweinidog, ei bod hi wedi dweud y byddai'r safonau'n aros. Mater sydd, o dan y Mesur, yw ymhle'n union y byddai'r rheoleiddiwr yn cael ei leoli. A hefyd, rydw i'n credu bod y Gweinidog wedi dweud y byddai'r mater o lunio safonau pellach i'r sector preifat yn dod maes o law, a byddai hynny wedyn yn gallu bod yn faes allweddol iawn i gorff hyd braich i lunio safonau i'r sector preifat ac ehangu pan fydd yr adeg yn agos. Nid wyf i'n gweld bod yna anhawster mawr.
English: Thank you very much for that question. Yes, I believe that the standards have limited things in terms of the fact that the attention has been given to the standards rather than the general area of linguistic planning. If you go to the roots of this, then you'll talk about the home, you'll talk about the community, and those are the roots of language planning in every nation. The standards don't mention the home or the household at all, and they mention community very little, and so, then, one has to think: well, standards or promotion, which do you need in those particular areas? Very recently, the Government has received funding of £2 million a year for promotional work, and I hope that that continues and will increase in future. But you do have to have an external body that has the freedom to act, to experiment and to fail, even. I think that that kind of mindset is very difficult for civil servants, who have to be accountable to the Minister. In the second instance, civil servants, of course, are accountable, every time, to the Minister, and the Minister can change. I think we're on our third Welsh language Minister in three years. The party of the Minister can change as well. So, to have that continuity in terms of linguistic planning that is experimental in nature, that does need to happen in an external, arm's-length body that could be far more fleet of foot, but also would have statutory duties as a statutory consultee with statutory responsibilities to develop standards in further ares, such as the private sector.
Welsh: Diolch yn fawr am y cwestiwn. Ydw, rydw i'n credu bod y safonau wedi cyfyngu pethau yn yr ystyr bod y sylw wedi cael ei roi i'r safonau yn hytrach nag i faes cyffredinol cynllunio iaith. Os ŷch chi'n mynd ar ôl y gwreiddiau, rŷch chi'n dechrau gyda'r cartref, rŷch chi'n sôn am y gymuned, a dyna gwreiddiau cynllunio iaith ym mhob gwlad. Nid yw'r safonau'n ymwneud dim â'r cartref, prin eu bod nhw'n ymwneud dim â'r gymuned, ac felly mae angen dechrau meddwl: ai safonau neu hyrwyddo rŷch chi eu hangen yn y meysydd yna? Dim ond yn ddiweddar mae'r Llywodraeth wedi cael cyllid o £2 filiwn y flwyddyn i ymwneud â gwaith hyrwyddo, sydd yn beth gwych iawn, wrth gwrs, a gobeithio y bydd hwnnw'n paratoi ar gyfer llawer mwy yn y dyfodol. Ond mae'n rhaid ichi allu cael corff allanol sydd â'r rhyddid i weithredu, sydd â'r rhyddid i arbrofi a rhyddid i fethu. Rydw i'n credu bod meddylfryd felly'n anodd i'w gael ymysg gweision sifil, sydd yn gorfod bod yn atebol i'r Gweinidog. Yn yr ail le, mae gweision sifil, wrth gwrs, yn ymatebol, bob tro, i'r Gweinidog, ac mae'r Gweinidog yn gallu newid. Rydw i'n credu ein bod ni nawr ar ein trydydd Gweinidog Cymraeg mewn tair blynedd. Mi all blaid y Gweinidog newid. Felly, rydw i'n credu, i gael parhad mewn cynlluniau ieithyddol arbrofol, mae'n rhaid i hynny digwydd mewn corff allanol hyd braich a fydd yn gallu bod yn llawer mwy ystwyth, ond hefyd a fyddai â dyletswyddau statudol fel ymgynghorai statudol â dyletswyddau statudol i ddatblygu safonau mewn meysydd pellach, fel y sector preifat.
English: To return to the number of standards, what we have argued for is, if Wales had a Government that wanted to strengthen the Measure, what we would like to see is clear, simple rights on the face of the Measure - supported by a great number of standards, but that the rights would be completely clear - and then extending the Measure up to more of the private sector and having a more independent commissioner. But what we have from Government in this White Paper, unfortunately, is an attempt to combine regulation with promotion, an attempt to weaken the voice of the citizen, and, unfortunately, it makes the system even more complex, because not only do we have the standards, we have the previous language schemes and the White Paper also talks about language planning duties. So, there would be three categories of duty on different organisations in different combinations. We don't see that anything in the White Paper will improve matters. That is why we are - . The Welsh Language Society, since its inception 50 years ago, has often been calling for a new language Act. We're in a very strange situation at present, where we're actually saying 'no thanks' to new legislation, because, for the first time, rather than having legislation that is strengthened every generation, as we saw in 1942, 1967, 1993 and 2011, we now have a Government - . It breaks your heart. We have a Government in Cardiff that is deciding, no, we have to take a retrograde step. That is how we view that White Paper. That is why we're saying, 'No, don't make any further legislation for the time being.'
Welsh: I fynd nôl at nifer y safonau, beth rydym ni wedi dadlau amdano yw, petai gennym ni Lywodraeth sydd eisiau cryfhau'r Mesur, beth y byddwn i'n hoffi ei weld yw hawliau eglur, syml ar wyneb y Mesur - yn cael eu cefnogi gan nifer fawr o safonau, ond bod yr hawliau'n gwbl eglur - ac ymestyn y Mesur i ragor o'r sector preifat a chael comisiynydd mwy annibynnol. Ond beth sydd gennym ni gan y Llywodraeth yn y Papur Gwyn yma, yn anffodus, yw ymgais i gyfuno'r rheoleiddio yna â hybu, ymgais i wanhau llais y dinesydd ac, yn anffodus, cymhlethu'r gyfundrefn hyd yn oed yn fwy, achos nid yn unig y bydd gennym ni safonau, bydd gennym ni hefyd y cynlluniau iaith blaenorol ac mae'r Papur Gwyn hefyd yn sôn am ddyletswyddau cynllunio ieithyddol. So, bydd yna dri chategori o ddyletswydd ar wahanol gyrff mewn gwahanol gyfuniadau. Nid ydym ni'n gweld bod bron dim byd sydd yn y Papur Gwyn yn mynd i wella pethau, a dweud y gwir. Felly, dyna pam rydym ni - . Mae Cymdeithas yr Iaith, ers i ni gael ein sefydlu 50 mlynedd yn ôl, wedi galw am Ddeddf iaith newydd yn aml iawn. Rydym ni mewn sefyllfa ryfedd iawn ar hyn o bryd, lle rydym ni'n dweud 'dim diolch' i Ddeddf iaith newydd, achos, am y tro cyntaf, yn lle cael Deddf sy'n cael ei chryfhau pob cenhedlaeth fel rydym ni wedi'i weld yn 1942, 1967, 1993 a 2011, mae gennym ni nawr Lywodraeth - . Mae'n torri eich calon chi. Mae gennym ni Lywodraeth yng Nghaerdydd sydd yn penderfynu, na, mae'n rhaid inni fynd am yn ôl. Dyna fel rydym ni'n gweld y Papur Gwyn yma. Felly, dyna pam rydym ni'n dweud, 'Na, peidiwch â deddfu am y tro.'
English: That's why, I think, it is fundamentally important that you do have new legislation that gives statutory rights to an arm's-length body to develop this area, and to be involved in all of people's circles of experience, rather than the limited thing that we have at present.
Welsh: Dyna pam, rwy'n credu, ei bod yn sylfaenol bod gyda chi Ddeddf newydd yn rhoi hawliau statudol i gorff lled braich i ddatblygu'r maes, ac yn ymwneud â holl gylchoedd bywyd pobl, yn hytrach na'r peth cyfyng iawn sydd gyda ni yn y Ddeddf bresennol.